A képen szöveg, képernyőkép, Betűtípus, Grafika látható

Automatikusan generált leírás

**Predmet:** Informacija za medije o projektu „COMMHERITOUR - Modeli temeljeni na zajednici za održivu valorizaciju zanata kulturne baštine u cilju poboljšanja gospodarske i turističke učinkovitosti udaljenih područja Dunavske regije“

**Obrtništvo i živa kulturna baština u turizmu Hercegovine**

*Turistička zajednica HNŽ/K je trenutno aktivni partner u projektu valorizacije žive kulturne baštine i obrtništva podržanom od strane programa Interreg Danube Region kojeg sufinancira Europska unija*

Kulturna baština zasigurno daje značajan doprinos gospodarskom rastu, uravnoteženoj zaposlenosti, oživljavanju zajednice i teritorijalnoj koheziji. U tom pogledu, projekt COMMHERITOUR prati živu baštinu i obrtništvo kao izvor socioekonomske integracije za ruralna i udaljena područja dunavske regije (Danube Region). COMMHERITOUR ima za cilj maksimizirati doprinos obrta i kulturne baštine gospodarstvu kroz turizam na održiv način. Projekt povećava svijest o inherentnim potencijalima rasta obrtničke baštine i poboljšava valorizaciju kapaciteta zajednica - korištenjem inkluzivnih modela i transnacionalno primjenjivih rješenja.

Osam je partnerskih regija u projektu koje posjeduju dobru tradiciju obrta temeljenih na baštini s posebnim predvodnicima u „obrtništvu s turističkim potencijalom“. Uključene regije u projektu su iz Bosne i Hercegovine, Mađarske, Rumunjske, Hrvatske, Slovenije, Srbije, Češke i Crne Gore. Na projektu radi 12 aktivnih partnera, od kojih su 3 pružatelja znanja. Projekt također uključuje i 13 različitih pridruženih partnera s različitim tematskim kompetencijama. Budući da lokalni ekosustavi podržavaju valorizaciju s različitom učinkovitošću, svi se oni suočavaju sa izazovima obrta koji neravnomjerno promiču gospodarstvo, turističku izvedbu te koheziju zajednica.

Transnacionalni **krajnji proizvod** projekta COMMHERITOUR je digitalna platforma **HeriCraft Market** koja će nuditi međukulturalno umrežavanje, predstavljanje turističkih atrakcija povezanih s obrtima, dijeljenje iskustava rada obrta i izuma, te nastavne programe za razvoj obrtničkih vještina. S ovim će se projektom dati doprinos i dubljem razumijevanju potencijala obrtničke ruralne baštine u lokalnoj zajednici, s naglaskom na njenu ulogu u gospodarsko-turističkom razvoju regija. Također, valorizacijom kulturne baštine živih obrta se daje značajan doprinos poboljšanju socio-ekonomskih uvjeta u udaljenim i ruralnim područjima dunavske regije i stvaranju novih turističkih koncepata i tržišta.

Ovaj projekt je započeo u siječnju ove godine i završava u lipnju 2026. godine. Ukupna vrijednost mu je nešto viša od 2 milijuna eura, a Turistička zajednica HNŽ/K u njemu sudjeluje sa iznosom od 136.804,00 eura. **Ovaj projekat je podržan od strane Interreg Programa dunavske regije, koji sufinansira Evropska unija.**